Ritratt: Miguela Xuereb .td_uid_2_6058e279e830f_rand.td-a-rec-img{text-align:left}.td_uid_2_6058e279e830f_rand.td-a-rec-img img{margin:0 auto 0 0} Twaqqfu l-azzjonijiet industrijali mill-UĦM Voice of the Workers, lill-membri kollha tagħha li jaħdmu fis-servizz tas-saħħa kollha ta' Malta, inklużi fl-Isptar Mater Dei. Dan wara digriet digriet tal-Mandat ta' Inibizzjoni miftuħ kontra l-UĦM, li ngħata t-Tnejn, mill-Imħallef Grazio Mercieca. B'kollox kien hemm fis-seħħ 102 azzjonijiet industrijali. Fi stqarrija l-Uffiċċju tad-deputat Prim Ministru u Ministru għas-Saħħa Chris Fearne, ngħad li dawn l-azzjonijiet kienu, jew setgħu kienu, ta' periklu għas-saħħa pubblika. Fi Frar 2021 Filmat: Mal-1,300 ħaddiem tas-saħħa b'azzjoni industrijali Fid-digriet tagħha l-Qorti qalet li "l-istrajk għandu l-limitazzjonijiet ġenerali imposti fuq il-jedd tal-assoċjazzjoni, b'mod partikolari fejn tidħol is-saħħa pubblika, li m'għandhiex tiġi pperikolata. Ħaddiema fis-settur tas-saħħa, għalkemm għandhom drittijiet bħal ħaddieħor biex jiddefendu l-interessi tagħhom, għandhom ukoll dmirijiet partikolari biex iħarsu l-inkolumità ta' persuni li jirrikorru għandhom għall-fejqan." Il-Qorti kompliet tgħid li "fil-każ ta' professjonisti u operaturi fil-qasam mediku, hemm restrizzjoni fuq il-jedd li jeżerċitaw azzjonijiet industrijali u li l-ħaddiema f'dan is-settur jafu li s-saħħa tal-pazjent hija sagrosanta u li uħud minnhom saħansitra jieħdu ġurament f'dan is-sens". Minn naħa tiegħu l-Ministeru għas-Saħħa u l-awtoritajiet għas-saħħa, qalu li filwaqt li jifhmu u jirrispettaw id-dritt ta' kull ħaddiem li jsegwi l-azzjonijiet industrijali msejħa mill-unjins rispettivi, jilqgħu il-pronunzjament tal-Qorti. Il-Ministeru għas-Saħħa qal li jaqbel ukoll mat-talba tal-Qorti li ż-żewġ partijiet, "Jagħmlu sforz ikbar biex jilħqu ftehim u dan fl-interess suprem tas-saħħa pubblika, u l-aħjar kundizzjonijiet tax-xogħol tal-ħaddiema possibbli u fattibbli". X'qalet il-unjin is-Sibt li għadda L-awtoritajiet 'qed jilagħbu bil-ħajja tal-pazjenti' – l-UĦM Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6058e279e85bb_rand.td-a-rec-img{text-align:left}.td_uid_3_6058e279e85bb_rand.td-a-rec-img img{margin:0 auto 0 0}